# Zmluva o poskytovaní služieb komplexného arboristického ošetrenia stromov uličných stromoradí

uzavretá podľa § 269 ods. 2 a nasl. zákona č. 513/1991 Zb. Obchodný zákonník (ďalej len ako „**ObZ**“)

 a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“)

(ďalej len ako „**Zmluva**“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené Ing. Tatiana Kratochvílová, prvá námestníčka primátora na základe rozhodnutia č. 6/2021 primátora hlavného mesta Slovenskej republiky Bratislavy o podpisovaní písomnosti a právnych dokumentov, IČO:00 603 481, DIČ: 2020372596, Bankové spojenie: Československá obchodná banka, a. s., číslo účtu: 25829413/7500, IBAN: SK37 7500 0000 0000 2582 9413, SWIFT: CEKOSKBX, kontaktná osoba: Ing. Zuzana Pšenáková, PhD., zuzana.psenakova@bratislava.sk, tel.: 0903 041 941.

( ďalej len ako **„Objednávateľ”** )

a

**\_\_,** so sídlom **\_\_**, zastúpené **\_\_**, IČO: **\_\_**, DIČ: **\_\_**, Bankové spojenie: **\_\_**, číslo účtu: **\_\_**, IBAN: **\_\_**, SWIFT: **\_\_**, Zapísaný v Obchodnom registri vedenom Okresným súdom ....., Oddiel: ...., vložka č. ......., kontaktná osoba: \_\_\_

( ďalej len ako **„Dodávateľ**” )

( spoločne ďalej tiež ako **„zmluvné strany**”)

# Preambula

Zmluva o poskytovaní služieb komplexného arboristického ošetrenia stromov uličných stromoradí sa uzatvára ako výsledok verejnej súťaže pre nadlimitnú zákazku podľa § 66 a nasl. ZoVO.

Zmluvné strany berú na vedomie, že Objednávateľ podľa § 11 ods. 1 ZoVO nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Dodávateľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 ZoVO.

Dodávateľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Článok I**

# Účel a predmet Zmluvy

1. Účelom Zmluvy je úprava vzájomných práv a povinností zmluvných strán, ktoré sa budú aplikovať pri zadaní objednávky na poskytnutie komplexného arboristického ošetrenia stromov uličných stromoradí vrátane odvozu a zhodnotenia odpadu v lokalite Štefánikova a Jégeho ulica v Bratislave, na území tak ako je vymedzené nižšie v čl. II ods. 1, (ďalej len ako „**Štefánikova a Jégeho ulica**“) v rozsahu, a za podmienok dohodnutých v tejto Zmluve s cieľom zlepšenia zdravotného stavu, vitality drevín a prevádzkovej bezpečnosti predmetných uličných stromoradí.
2. Predmetom Zmluvy je záväzok Dodávateľa poskytnúť pre Objednávateľa služby komplexného arboristického ošetrenia stromov uličných stromoradí vrátane odvozu a zhodnotenia odpadu na Štefánikovej a Jégeho ulici vo vlastnom mene a na vlastnú zodpovednosť, v rozsahu a za podmienok dohodnutých v tejto Zmluve (ďalej len ako „**predmet zmluvy**“), a to v rozsahu vymedzenom v **Prílohe č. 1** - „Opis predmetu zákazky“ Zmluvy a v **Prílohe č. 2** „Návrh na plnenie kritérií**“** Zmluvy (ďalej len ako „**služba“)** a záväzok Objednávateľa prevziať včas a riadne poskytnuté plnenia podľa tejto Zmluvy a zaplatiť Dodávateľovi cenu podľa článku III tejto Zmluvy.

**Článok II**

# Miesto, termín a spôsob plnenia predmetu zmluvy

1. Miestom plnenia predmetu zmluvy sú ulice Štefánikova a Jégeho v Bratislave. Zákazka bude rozdelená na dve časti:
2. Štefánikova ulica,
3. Jégeho ulica,

 V zmysle tejto Zmluvy bude Dodávateľ poskytovať služby na mieste plnenia podľa odseku 1 písm. a) tohto článku.

 Jedná sa o pozemky, ktoré sú vo vlastníctve a správe Objednávateľa s rozlohou približne 2,5 ha pre obe časti.

 Jednotlivé časti budú vyšpecifikované v Prílohe č. 1 tejto Zmluvy.

 Tieto pozemky sú zapísané na:

1. **LV. č. 8925**, pozemku registra KN „E", parc. č. 21552, k.ú. Staré Mesto, o výmere: 14758 m2, ostatná plocha, nachádzajúci sa v katastrálnom území Staré Mesto, obec Bratislava – Staré mesto, okres Bratislava I;
2. **LV. č.797**, pozemku registra KN „C", par. č. 21928/1, k.ú. Nivy, o výmere: 10519 m2, druh pozemku: zastavaná plocha a nádvorie nachádzajúcich sa v katastrálnom území Nivy, obec Bratislava - Ružinov, okres Bratislava II;

bod (i) až (ii) spolu vo výmere 25.277 m2 (ďalej len ako „pozemky“). Bližšiu špecifikáciu a nákres obsahuje Príloha č. 1 tejto Zmluvy. Dodávateľ pozná a berie na vedomie stav pozemkov - tento stav je aktuálny v čase vyhlásenia verejného obstarávania. Pre Dodávateľa je záväzné miesto poskytnutia služby určené v písomnej objednávke vyhotovenej Objednávateľom v súlade so Zmluvou.

1. Službu si Objednávateľ objedná u Dodávateľa písomnou objednávkou na základe a za podmienok dohodnutých v tejto Zmluve (ďalej len ako „**objednávka**“). V objednávke určí druh a rozsah služby, miesto a termín dodania služby. Objednávka bude potvrdená podpismi zodpovedných zástupcov oboch zmluvných strán.
2. Objednávka bude obsahovať najmä: (i) identifikačné údaje Objednávateľa, (ii) identifikačné údaje Dodávateľa, (iii) číslo objednávky, (iv) odkaz na Zmluvu, (v) miesto poskytnutia služieb, (vi) termín poskytnutia služieb, (vii) dátum vyhotovenia a schválenia objednávky, (viii) podpisy zodpovedných zástupcov oboch zmluvných strán.
3. Objednávateľ si vyhradzuje právo upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
4. Objednávku bude Objednávateľ doručovať elektronickou formou na adresu \_\_\_\_\_\_\_.
5. Termín určený v objednávke je pre Dodávateľa záväzný a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis maior), alebo z dôvodu nepriaznivých poveternostných vplyvov. Zmenu termínu dodania služby je Dodávateľ povinný bezodkladne oznámiť elektronickou formou Objednávateľovi. K zmenu termínu dodania služby môže dôjsť len vtedy, ak Objednávateľ takúto zmenu potvrdí a odsúhlasí elektronickou formou Dodávateľovi.

**Článok III**

# Cena za predmet zmluvy

1. Cena za predmet zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena maximálna a súhrnná pre všetky objednávky Objednávateľa podľa tejto Zmluvy. V cene sú zahrnuté všetky náklady Dodávateľa vzniknuté pri plnení predmetu zmluvy, vrátane nákladov na dopravu, PHM, energie, výkonov mechanizmov, mzdy na zamestnancov, nákladov vyplývajúcich z administratívnych a kontrolných činností, náklady za subdodávky, zabezpečenie dopravného značenia a s ním súvisiacich prác podľa plánu organizácie dopravy, ktorý zabezpečí Objednávateľ a pod.
2. Cena za predmet zmluvy je uvedená v Prílohe č. 2 - „Návrh na plnenie kritérií“ tejto Zmluvy. Daň z pridanej hodnoty ustanovuje zákon č. 222/2004 Z. z. o dani z pridanej hodnoty v znení neskorších predpisov.

**Článok IV**

# Platobné podmienky

1. Objednávateľ uhradí cenu za služby predmetu zmluvy poskytnuté Dodávateľom podľa objednávky bezhotovostnou platbou na základe faktúry vystavenej Dodávateľom. Faktúra bude vystavená najneskôr do 15 dní odo dňa dodania služieb. Splatnosť faktúry je 30 dní odo dňa jej doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude: (i) písomná objednávka Objednávateľa podpísaná zodpovednými zástupcami oboch zmluvných strán, (ii) protokol o prevzatí poskytnutých služieb podpísaný zodpovednými zástupcami oboch zmluvných strán a (iii) potvrdenie o zhodnotení odpadu koncovým zariadením.
3. Dodávateľ môže fakturovať len služby objednané a prevzaté podľa odseku 2 tohto článku, ktoré poskytol, a ktorých včasné a riadne poskytnutie bolo zodpovedným zástupcom Objednávateľa potvrdené v protokole o prevzatí poskytnutých služieb.
4. Zálohové platby a preddavky Objednávateľ neposkytuje.
5. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť Dodávateľovi v lehote splatnosti s písomným odôvodnením, na doplnenie a odstránenie zistených nedostatkov. Dodávateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa pôvodná lehota splatnosti zruší a nová lehota splatnosti začne plynúť dňom doručenia opravenej, resp. novej faktúry Objednávateľovi.
6. Zmluvné strany sa dohodli na vzájomnom započítaní pohľadávok v súlade s § 364 ObZ. Započítanie vzájomných pohľadávok sa uskutoční tak, že v prípade sankcií za porušenie povinností zmluvných strán vyplývajúcich z jednotlivých ustanovení Zmluvy, budú tieto predmetom samostatnej penalizačnej faktúry, ktorá bude započítaná pri úhrade nasledujúcej faktúry po prevzatí poskytnutej služby podľa predchádzajúcich odsekov.
7. Dodávateľ nemá právo jednostranne si započítať voči Objednávateľovi akúkoľvek splatnú peňažnú pohľadávku. Dodávateľ taktiež nie je oprávnený, bez písomného súhlasu Objednávateľa, postúpiť na tretiu osobu akékoľvek práva a povinnosti, ktoré mu vyplývajú z tejto Zmluvy.

**Článok V**

# Povinnosti Dodávateľa

1. Dodávateľ je povinný pri plnení tejto Zmluvy postupovať s odbornou starostlivosťou a zaväzuje sa poskytnúť Objednávateľovi jednotlivé služby predmetu zmluvy riadne a včas v súlade s podmienkami dohodnutými v tejto Zmluve a v súlade s pokynmi Objednávateľa, pokiaľ budú vydané.
2. Dodávateľ je povinný pri plnení predmetu zmluvy postupovať v súlade so zákonom č. 543/2002 Z. z. o ochrane prírody a krajiny v znení neskorších predpisov (ďalej len ako „zákon o ochrane prírody a krajiny“), zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len ako „zákon o odpadoch“), zákonom č. 135/1961 Zb. o pozemných komunikáciách (ďalej len ako „cestný zákon“) v znení neskorších predpisov, s vyhláškou č. 170/2021, ktorou sa vykonáva zákon o ochrane prírody a krajiny v znení neskorších predpisov a ostatnými všeobecne záväznými platnými právnymi predpismi a technickými normami platnými v Slovenskej republike (najmä podľa technickej normy STN 83 7010 Ošetrovanie, udržovanie a ochrana stromovej vegetácie), ktoré súvisia s predmetom tejto Zmluvy, dodržiavať protipožiarne predpisy, predpisy týkajúce sa bezpečnosti práce a ochrany zdravia a majetku, ako aj všeobecne záväzné nariadenia Objednávateľa a mestských časti Bratislava – Ružinov a Staré Mesto a pri nakladaní s odpadom aj platný program odpadového hospodárstva Objednávateľa.
3. Dodávateľ sa zaväzuje, že bude pri plnení predmetu zmluvy používať vhodné postupy na ošetrenie drevín, ktoré nie sú v rozpore s ustanoveniami zákona o ochrane prírody a krajiny .
4. Dodávateľ prehlasuje, že sú mu známe všetky technické, kvalitatívne a iné podmienky nevyhnutné na plnenie predmetu zmluvy, vrátane možnosti plnenia Zmluvy výlučne počas víkendov.
5. Dodávateľ sa zaväzuje, že pri plnení tejto Zmluvy bude predchádzať škodám na pozemkoch, okolitých pozemkoch , na verejnej zeleni a cestnej zeleni a na majetku a zdraví tretích osôb. Dodávateľ sa zaväzuje, že bude dbať na existenciu podzemných i nadzemných inžinierskych sietí a vykonávať plnenie Zmluvy tak, aby nedošlo k ich poškodeniu.
6. Na krytie rizík súvisiacich s plnením predmetu zmluvy sa Dodávateľ zaväzuje uzavrieť a udržiavať počas celého trvania tejto Zmluvy poistnú zmluvu zodpovednosti za škodu spôsobenú pri plnení predmetu zmluvy Dodávateľom s limitom poistného plnenia najmenej 100.000,00 (slovom: stotisíc) eur. Poistenie nesmie byť uzavreté za nevýhodných podmienok a musí pokrývať zodpovednosť za akúkoľvek škodu spôsobenú činnosťou Dodávateľa pri plnení povinností podľa tejto Zmluvy Objednávateľovi a tiež tretím osobám. Dodávateľ je kedykoľvek počas trvania Zmluvy na požiadanie Objednávateľa povinný predložiť potvrdenie o poistení vydané poisťovňou Dodávateľa.
7. Dodávateľ si zabezpečí všetky stroje, zariadenia a materiál potrebný pre plnenie Zmluvy. Dodávateľ bude plniť predmet zmluvy spoľahlivým, kvalifikovaným a odborne zaškoleným personálom, vybaveným pracovným odevom, ochrannými prostriedkami, potrebnými mechanizmami a náradím a zabezpečí jeho kontrolu. Dodávateľ vyhlasuje, že k plneniu predmetu zmluvy má potrebné oprávnenia, osvedčenia a certifikáty. Dodávateľ je zodpovedný za to, že práceneschopnosť, dovolenky a iná absencia personálu neovplyvní plnenie podľa tejto Zmluvy. Personálom sú fyzické osoby v pracovnoprávnom, resp. obdobnom pracovnoprávnom vzťahu Dodávateľa a/alebo osôb uvedených v odseku 11 a tiež subdodávatelia, ak vykonávajú činnosti samostatne na základe živnostenského alebo iného oprávnenia.
8. Dodávateľ zabezpečí odvoz odpadu a nakladanie s ním v súlade so zákonom o odpadoch, v súlade s deklarovaným spôsobom v návrhu na plnenia kritérií a zodpovedá za správne nakladanie s odpadom.
9. Dodávateľ bude zaraďovať jednotlivé zložky komunálneho odpadu, s ktorými nakladá, podľa všeobecne záväzného predpisu vydaného Ministerstvom životného prostredia Slovenskej republiky v súlade s §105 ods. 3 zákona o odpadoch, ktorým sa ustanovuje Katalóg odpadov.
10. Dodávateľ bude viesť a uchovávať evidenciu podľa všeobecne záväzného predpisu vydaného Ministerstvom životného prostredia Slovenskej republiky v súlade s §105 ods. 3 zákona o odpadoch a zasielať Objednávateľovi vyplnené tlačivá týkajúce sa evidencie a údajov z nej podľa všeobecne záväzného právneho predpisu v lehotách a termínoch určených v čiastkovej zmluve alebo osobitným písomným pokynom Objednávateľa. Vyplnené tlačivo „**Evidenčný list odpadu**“ za prislúchajúci kalendárny mesiac Dodávateľ zašle Objednávateľovi do piateho (5) dňa nasledujúceho mesiaca. Vzorové tlačivo „Evidenčný list odpadu“ tvorí Prílohu č. 4 Zmluvy.
11. Dodávateľ je oprávnený poskytnúť služby na základe tejto Zmluvy vlastnými kapacitami (zamestnancami, resp. osobami v obdobnom pracovnoprávnom vzťahu), a/alebo osobami uvedenými v § 34 ods. 3 ZoVO, ktorých kapacity použil na preukázanie technickej alebo odbornej spôsobilosti vo verejnom obstarávaní uvedenými Prílohe č. 5 - „**Zoznam kľúčových odborníkov**”, ktorého výsledkom je táto Zmluva, resp. subdodávateľmi, v súlade s príslušnými ustanoveniami ZoVO. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Dodávateľa, pričom navrhovaný kľúčový odborník musí spĺňať rovnaké požiadavky na preukázanie splnenia podmienok účasti ako pôvodný kľúčový odborník. Dodávateľ je oprávnený zmeniť kľúčových odborníkov len s predchádzajúcim písomným súhlasom Objednávateľa.
12. Ak bude Dodávateľ zabezpečovať plnenie predmetu zmluvy prostredníctvom subdodávateľov, zodpovedá za plnenie predmetu zmluvy tak, akoby plnil on sám a zároveň musí spĺňať podmienku účasti podľa §32 ods.1 písm. e) ZoVO, ak je to relevantné. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Zmluvy ako Dodávateľ. Zoznam subdodávateľov tvorí Prílohu č. 3 - „**Zoznam subdodávateľov**“ Zmluvy.
13. Objednávateľ v súlade s § 41 ods. 3 ZoVO požaduje, aby Dodávateľ v čase uzatvorenia tejto Zmluvy predložil zoznam subdodávateľov a uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu uvedenom v Prílohe č. 3. Dodávateľ je povinný oznámiť bezodkladne Objednávateľovi akúkoľvek zmenu údajov o subdodávateľovi.
14. Pri každom novom subdodávateľovi a tiež pri každej zmene subdodávateľa počas trvania tejto Zmluvy sa Dodávateľ zaväzuje postupovať tak, aby vynaložené náklady na zabezpečenie plnenia predmetu zmluvy boli primerané jeho kvalite. Dodávateľ má povinnosť bezodkladne, najneskôr v lehote do troch pracovných dní, Objednávateľovi oznámiť zmenu subdodávateľa a údaje podľa ods. 13 tohto článku Zmluvy.
15. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisov.
16. Ak Dodávateľ na základe návrhu na plnenie kritérií – kritérium č. 2 „Zhodnotenie odpadu“, predloženého v rámci svojej ponuky vo verejnom obstarávaní získal body za to, že deklaroval niektorú z uvedených možností (v súťažných podkladoch verejnej súťaže), je povinný preukázať Objednávateľovi splnenie tohto záväzku.
17. Dodávateľ je povinný doručiť Objednávateľovi podľa predchádzajúceho odseku potvrdenie o zhodnotení odpadu koncovým zariadením. Dodávateľ sa zaväzuje naložiť so vzniknutým odpadom nasledovným spôsobom: (Doplní sa v zmysle úspešným uchádzačom deklarovaného naloženia s odpadom uvedeným v jeho ponuke). Potvrdenie bude obsahovať (i) názov zariadenia na zhodnotenie odpadu, (ii) pôvodcu odpadu, (iii) množstvo zhodnoteného odpadu, (iv) katalógové číslo zhodnoteného odpadu, (v) spôsob zhodnotenia a Dodávateľ ho predloží Objednávateľovi spolu s faktúrou za služby podľa tejto Zmluvy.

**Článok VI**

# Súčinnosť a pokyny Objednávateľa

1. Objednávateľ sa zaväzuje poskytnúť pri plnení tejto Zmluvy potrebnú súčinnosť. Ide najmä, nie však výlučne, o poskytnutie potrebných konzultácií a podkladov, ktoré má Objednávateľ k dispozícii, a ktoré sú nevyhnutné pre plnenie Zmluvy.
2. Každú zmenu zodpovedných osôb sa zmluvné strany zaväzujú oznámiť druhej zmluvnej strane bez zbytočného odkladu, najneskôr však do 2 (slovom: dvoch) dní od takejto zmeny.
3. Objednávateľ si vyhradzuje právo kontroly,  konzultácie a zasahovanie do harmonogramu v priebehu výkonu plnenia podľa tejto Zmluvy. Za Objednávateľa sú oprávnení dávať pokyny Dodávateľovi poverení zodpovední zamestnanci Objednávateľa. Pokyny Objednávateľa prostredníctvom ním poverených zamestnancov sú pre Dodávateľa záväzné.
4. Dodávateľ je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Dodávateľ môže túto nevhodnosť zistiť pri vynaložení odbornej starostlivosti.
5. Ak Dodávateľ splní povinnosť podľa odseku 4 tohto článku a Objednávateľ napriek upozorneniu na splnení pokynov písomne trval, Dodávateľ nezodpovedá za nesplnenie predmetu zmluvy alebo vadné plnenie spôsobené nesprávnymi a nevhodnými pokynmi podľa článku VII tejto Zmluvy. Objednávateľ je povinný písomne potvrdiť, že na týchto pokynoch trvá.
6. Ak Dodávateľ nesplnil povinnosť uvedenú odseku 4 tohto článku, zodpovedá za vady spôsobené plnením nevhodných pokynov daných mu Objednávateľom podľa článku VII tejto Zmluvy.

**Článok VII**

# Preberanie a overovanie poskytovaných služieb, zodpovednosť za vady a zodpovednosť za škody

1. Dodávateľ zodpovedá za to, že služby budú poskytnuté podľa tejto Zmluvy a budú vykonané v súlade so všeobecne záväznými právnymi predpismi a STN podľa článku V ods.2 tejto Zmluvy.
2. Preberanie služieb sa vykonáva fyzickou obhliadkou a za prítomnosti zodpovedných zamestnancov oboch zmluvných strán. Po vykonaní fyzickej obhliadky zodpovední zamestnanci oboch zmluvných strán podpíšu protokol o prevzatí služieb.
3. Počas preberania služieb Objednávateľ vykoná kontrolu plnenia objednávky, najmä jej kvalitu a rozsah zrealizovaných služieb.
4. Dodávateľ je zodpovedný za vady a nedostatky služieb zistené v čase odovzdania služieb od Dodávateľa do ich prebratia Objednávateľom a  záručnej dobe. Vady a nedostatky vyznačí Objednávateľ v protokole o prevzatí služieb alebo v písomnej reklamácie v rámci  záručnej doby (ďalej len ako „reklamácia“). Za vady služby, na ktoré sa vzťahuje záruka za akosť, zodpovedá v rozsahu tejto záruky dohodnutej v minimálnom rozsahu tejto Zmluvy.
5. Záručná doba na poskytnuté služby je 6 mesiacov odo dňa prevzatia plnenia Objednávateľom.
6. Dodávateľ najneskôr do 3 pracovných dní odo dňa vyznačenia reklamácie v protokole o prevzatí služieb alebo doručenia písomnej reklamácie posúdi jej oprávnenosť a je povinný sa k reklamácií písomne vyjadriť do 48 (slovom štyridsaťosem) hodín a navrhnúť spôsob odstránenia vád a nedostatkov. Dodávateľ je povinný odstrániť zistené nedostatky v primeranej lehote písomne určenej Objednávateľom.
7. Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu zmluvy vady, Dodávateľ a Objednávateľ vyhotovia zápis o zistených vadách. V prípade rozdielnych stanovísk dáva konečné rozhodnutie Objednávateľ. Dodávateľ je povinný vady v termíne určenom Objednávateľom odstrániť.
8. Dodávateľ zodpovedá tiež za akúkoľvek vadu, ktorá sa vyskytne aj po okamihu uvedenom v odseku 5, ak táto vada vznikne v dôsledku porušenia povinnosti Dodávateľa podľa tejto Zmluvy. Objednávateľ sa zaväzuje, že reklamáciu za vady poskytnutej služby uplatní u Dodávateľa bezodkladne po jej zistení.
9. Objednávateľ je oprávnený požadovať, aby Dodávateľ v primeranej lehote písomne určenej Objednávateľom odstránil vzniknuté vady a/alebo doplnil chýbajúce služby.
10. Dodávateľ je povinný odstrániť aj vady, u ktorých popiera zodpovednosť a ich odstránenie neznesie odklad. Ak sa preukáže, že Dodávateľ za takúto vadu nezodpovedá, oprávnené náklady za odstránenie vád uhradí Objednávateľ. Výška nákladov sa bude posudzovať podľa cien uvedených v Prílohe č. 2 tejto Zmluvy.
11. Ak Dodávateľ neodstráni vady v lehote určenej Objednávateľom alebo ak Objednávateľ bude mať dôvodné pochybnosti o schopnosti Dodávateľa odstrániť tieto vady včas, Objednávateľ je oprávnený vady odstrániť treťou osobou na náklady Dodávateľa.
12. Dodávateľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z povinností vyplývajúcej z tejto Zmluvy. Dodávateľ je povinný v primeranej lehote písomne určenej Objednávateľom odstrániť škody.
13. Ak Dodávateľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku alebo Objednávateľ bude mať dôvodné pochybnosti o schopnosti Dodávateľa vykonať nápravu vzniknutej škody, je oprávnený vykonať nápravu treťou osobou na náklady Dodávateľa.

**Článok VIII**

# Sankcie

1. Zmluvné strany sa dohodli na nasledujúcich sankciách:
	* 1. zmluvná pokuta vo výške 100 (slovom: sto) eur za každý, aj začatý deň omeškania Dodávateľa, ak Dodávateľ nesplní svoju povinnosť dodať službu včas a riadne podľa objednávky; predmetné ustanovenie neplatí, ak k omeškaniu dôjde z dôvodov na strane Objednávateľa, z dôvodov vis maior alebo z dôvodu nepriaznivých poveternostných vplyvov,
		2. zmluvná pokuta vo výške 100 (slovom: sto) eur za každý, aj začatý deň omeškania Dodávateľa, ak Dodávateľ neodstráni vady služby včas a riadne; predmetné ustanovenie neplatí, ak k posunutiu termínu dôjde z dôvodov na strane Objednávateľa alebo z dôvodov vis maior alebo z dôvodu nepriaznivých poveternostných vplyvov,
		3. zmluvná pokuta vo výške 100 (slovom: sto) eur za každý, aj začatý deň omeškania Dodávateľa, ak si Dodávateľ nesplní svoju povinnosť vyjadriť sa k oznámeniu o vadách podľa článku VII ods. 6 tejto Zmluvy,
		4. zmluvná pokuta vo výške 0,03% z dlžnej sumy za každý deň omeškania v prípade, ak sa Objednávateľ dostane do omeškania so zaplatením sumy fakturovanej Dodávateľom, predmetné ustanovenie neplatí, ak k posunutiu termínu dôjde z dôvodov na strane Dodávateľa alebo z dôvodov vis maior,
		5. zmluvnú pokutu vo výške 130% sankcie uloženej kontrolným orgánom Objednávateľovi v súvislosti s porušením právnych predpisov, technických noriem a pod., Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Dodávateľovi aj opakovane,
		6. zmluvná pokuta vo výške 130 % výšky daňovej povinnosti, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Dodávateľovi aj opakovane,
		7. v prípade, ak Dodávateľ nepreukáže spôsob nakladania s odpadom uvedený v článku V. bod 17 tejto Zmluvy, zmluvná pokuta je stanovená vo výške .................. eur. (doplní sa podľa úspešným uchádzačom deklarovaného spôsobu nakladania so vzniknutým odpadom v súlade s časťou C. súťažných podkladov, t. j. 1. časť zákazky „Lokalita Jégeho ulica“: Ďalšie spracovanie vzniknutého odpadu v drevárskom priemysle – pokuta vo výške 2 930,- eur, Odovzdanie vzniknutého odpadu na energetické zhodnotenie – pokuta vo výške 1 760,- eur; 2. časť zákazky „Lokalita Štefánikova ulica“: Ďalšie spracovanie vzniknutého odpadu v drevárskom priemysle – pokuta vo výške 2 120,- eur, Odovzdanie vzniknutého odpadu na energetické zhodnotenie – pokuta vo výške 1 270,- eur).
2. V prípade podstatného porušenia Zmluvy uvedeného článku XI ods. 3 tejto Zmluvy alebo porušenia povinnosti odstrániť nedostatky v dodatočnej primeranej lehote podľa článku XI ods. 4 tejto Zmluvy je Dodávateľ povinný zaplatiť zmluvnú pokutu vo výške 500 (slovom: päťsto) eur za každé porušenie.
3. V prípade, ak by Dodávateľ umožnil tretej osobe zásah do práv Objednávateľa sprístupnením dôverných informácií Objednávateľa v zmysle článku XIII tejto Zmluvy, je Objednávateľ oprávnený požadovať od Dodávateľa zaplatenie zmluvnej pokuty vo výške 3000 (slovom: tritisíc) eur, a to za každé jednotlivé porušenie. Ustanovenie platí aj po uplynutí doby platnosti tejto Zmluvy, a to až do doby, kedy sa tieto informácie stanú verejne známymi.
4. Každá zmluvná pokuta je splatná v lehote 30 dní od preukázateľného doručenia faktúry, na základe ktorej má byť zmluvná pokuta uhradená tej Zmluvnej strane, ktorá sa porušenia povinnosti dopustila.
5. Ustanoveniami o zmluvnej pokute nie je dotknutý nárok na náhradu škody v celom jej rozsahu, ktorá vznikne zmluvnej strane v dôsledku nesplnenia zmluvných povinností, ktoré sú zmluvnou pokutou zabezpečené.

**Článok IX**

# Výkonová záruka

1. Výkonová záruka slúži na zabezpečenie záväzku Dodávateľa plniť riadne a včas predmet zmluvy.
2. Dodávateľ ako úspešný uchádzač zložil pred podpisom Zmluvy na bankový účet Objednávateľa uvedený v záhlaví tejto Zmluvy výkonovú záruku vo výške 5.000,- € (slovom päťtisíc eur), čo zmluvné strany svojim podpisom potvrdzujú. Dodávateľ sa zaväzuje, že táto výkonová záruka bude na účte zložená po celú dobu trvania tejto Zmluvy v tejto výške a v prípade uspokojenia pohľadávky Objednávateľom podľa odseku 4 tohto článku Dodávateľ vloží bezodkladne rozdiel medzi dohodnutou výškou výkonovej záruky a výškou pohľadávky, ktorá sa z výkonovej záruky uspokojuje.
3. Objednávateľ nie je oprávnený disponovať počas trvania tejto Zmluvy akýmkoľvek iným spôsobom s finančnými prostriedkami predstavujúcimi výkonovú záruku.
4. Objednávateľ je oprávnený uspokojiť svoje pohľadávky vzniknuté neuhradením zmluvnej pokuty z výkonovej záruky bezodkladne po márnom uplynutí lehoty splatnosti zmluvnej pokuty podľa článku VIII ods. 4 tejto Zmluvy, a ak nedôjde k vzájomnému započítaniu vzniknutých pohľadávok podľa článku IV ods. 6 tejto Zmluvy.
5. Objednávateľ vráti na účet Dodávateľa nespotrebovanú výkonovú záruku najneskôr do 30 pracovných dní odo dňa ukončenia trvania tejto Zmluvy.

**Článok X**

# Vyššia moc (vis maior), nepriaznivý poveternostný vplyv a mimoriadna udalosť

* 1. Objednávateľ a Dodávateľ nie sú povinní plniť povinnosti podľa tejto Zmluvy počas trvania okolností, ktoré vznikli nezávisle od vôle zmluvných strán a ktoré vylučujú ich zodpovednosť podľa § 374 ObZ, za ktoré sa považuje napr. úradný zákaz obchodovať s určitými výrobkami v prípade epidémie, prírodnej udalosti, občianskej vojny, blokády, uloženia sankcií OSN (vis maior).
	2. V prípade, ak okolnosti uvedené v odseku 1 tohto článku nastanú, Dodávateľ je oprávnený predĺžiť termín poskytnutia služby a Objednávateľ je oprávnený predĺžiť termín splatnosti faktúry o dobu trvania týchto okolnosti. Toto ustanovenie nevylučuje uplatnenia práva odstúpenia od Zmluvy podľa odseku 3.
	3. Ak okolnosti vylučujúce zodpovednosť (vis maior) trvajú dlhšie ako 3 mesiace, každá zmluvná strana je oprávnená odstúpiť od Zmluvy. V takomto prípade sa uplatňuje nárok na náhradu škody vzniknutej druhej zmluvnej strane z dôvodu neplnenia povinnosti.
	4. Zmluvné strany sa dohodli, že nepriaznivý poveternostný vplyv sa posudzuje individuálne v závislosti od plnenia predmetu zmluvy a možnosti plniť vzhľadom na stav počasia. To, či sa situácia považuje za nepriaznivý poveternostný vplyv musí písomne odsúhlasiť Objednávateľ. V prípade, ak v dôsledku nepriaznivého počasia je možné plniť, ale len za sťažených podmienok, časovo náročnejším a finančne nákladnejším spôsobom s rizikom vzniku škody a/alebo vadného plnenia, má sa za to, že poveternostné vplyvy sú nepriaznivé. Dodávateľ je povinný upozorniť na skutočnosť podľa predchádzajúcej vety Objednávateľa v súlade s článkom VI tejto Zmluvy.
	5. Za mimoriadnu udalosť sa považuje živelná pohroma alebo iná udalosť bezprostredne ohrozujúca život, zdravie, majetok alebo životné prostredie, napr. požiar, povodeň.

**Článok XI**

# ****Trvanie Zmluvy a jej ukončenie****

1. Táto Zmluva sa uzatvára na dobu určitú, a to na obdobie 12 mesiacov odo dňa jej účinnosti podľa právneho poriadku Slovenskej republiky, najviac však do vyčerpania finančného limitu podľa článku III ods. 2 tejto Zmluvy, podľa toho, ktorá z týchto skutočností nastane skôr.
2. Zmluvné strany sa dohodli, že Zmluva pred uplynutím doby podľa článku XI ods. 1 tejto Zmluvy alebo pred vyčerpaním finančného limitu určeného v článku XI ods. 1 tejto Zmluvy zaniká:
3. písomnou dohodou zmluvných strán,
4. dňom právoplatnosti rozhodnutia príslušného súdu, ktorým príslušný súd vyhlási konkurz na majetok Dodávateľa,
5. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurzu na majetok Dodávateľa pre nedostatok majetku,
6. dňom právoplatnosti rozhodnutia príslušného súdu, ktorým príslušný súd povolí reštrukturalizáciu Dodávateľa,
7. zánikom Dodávateľa bez právneho nástupcu,
8. písomnou výpoveďou ktorejkoľvek zo zmluvných strán aj bez uvedenia dôvodu; výpovedná lehota je (3) tri mesiace a začína plynúť prvým dňom nasledujúceho mesiaca po doručení výpovede druhej zmluvnej strane,
9. písomným odstúpením v prípade podstatného porušenia povinností alebo neodstránenia zistených nedostatkov podľa odseku 4 tohto článku, výmazom Dodávateľa z registra partnerov verejného sektora alebo uložením zákazu účasti Dodávateľa, prípadne subdodávateľa vo verejnom obstarávaní podľa § 182 ods. 3 ZoVO, opakovaným udelením sankcie kontrolným orgánom Objednávateľovi; odstúpenie od Zmluvy je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou.
10. Podstatným porušením povinností Dodávateľa podľa tejto Zmluvy, sa rozumie každé konanie Dodávateľa súvisiace s predmetom tejto Zmluvy, ktoré by viedlo k začatiu správneho konania o uložení pokuty za správny delikt podľa § 117 zákona o odpadoch a/alebo podľa § 90 zákona o ochrane prírody a krajiny. Podstatným porušením povinností Dodávateľa je okrem prípadov uvedených v odseku 3 aj:
11. porušenie povinnosti Dodávateľa uzavrieť a udržiavať počas trvania Zmluvy v platnosti poistnú zmluvu podľa článku V ods. 6 tejto Zmluvy,
12. opakované nedodržanie povinnosti Dodávateľa odstrániť vadu alebo napraviť škodu v lehote určenej Objednávateľom podľa článku VII Zmluvy; pod opakovaným nedodržaním povinnosti sa rozumie, ak Dodávateľ v období posledného mesiaca minimálne dvakrát neodstránil vadu/nenapravil škody v lehote určenej Objednávateľom a Objednávateľ uplatnil postup podľa článku VII ods.11 alebo podľa článku VII ods.13 tejto Zmluvy.
13. V prípade porušenia iných povinností dohodnutých v tejto Zmluve zo strany Dodávateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Dodávateľa uvedenú v záhlaví tejto Zmluvy a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od Zmluvy odstúpením podľa odseku 2 písm. g) tohto článku.
14. Podstatným porušením povinností Objednávateľa je neuhradenie viac ako dvoch faktúr vystavených následne za sebou.
15. Dodávateľ berie na vedomie, že právoplatné rozhodnutie o vyčiarknutí Dodávateľa, prípadne subdodávateľa podľa V ods.13 tejto Zmluvy z registra partnerov verejného sektora alebo uložený zákaz účasti Dodávateľa, prípadne subdodávateľa podľa článku V ods. 13 tejto Zmluvy vo verejnom obstarávaní podľa § 182 ods. 3 ZoVO zakladá dôvod na ukončenie Zmluvy odstúpením podľa odseku 2 písm. g) tohto článku.
16. Odstúpenie od Zmluvy sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty.

**Článok XII**

# Doručovanie písomnosti

1. Pokiaľ nie je v tejto Zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
	* 1. bola adresátom prevzatá dňom jej prevzatia,
		2. prevzatie bolo adresátom odmietnuté, dňom, kedy bolo prevzatie odmietnuté,
		3. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
3. Elektronická správa sa považuje za doručenú deň nasledujúci po jej odoslaní na emailovú adresu uvedenú v záhlaví tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
4. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“). Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto zákona.
5. Zmluvné strany sú povinné minimálne raz denne kontrolovať kontaktné emailové adresy.
6. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XIII**

# Dôverné informácie a etická klauzula

1. Zmluvné strany sa zaväzujú zabezpečiť zachovanie mlčanlivosti svojich zamestnancov o všetkých informáciách, zistených na základe tejto Zmluvy, skutočnostiach týkajúcich sa činnosti druhej zmluvnej strany a jej klientov, organizácie, prevádzky, ekonomiky, obchodu, výroby, know-how a informáciách, o ktorých sa zmluvná strana dozvie v súvislosti so spracovaním dát Objednávateľa. Informácie takto získané sa zaväzujú nezneužiť, ako aj neumožniť prístup k týmto informáciám, a to aj po skončení účinnosti tejto Zmluvy. Zmluvné strany v tejto súvislosti preukázateľným spôsobom upozornia svojich zamestnancov na trestnoprávne, občianskoprávne, pracovnoprávne a iné dôsledky, vyplývajúce z porušenia tohto bodu Zmluvy,
2. Za dôverné informácie chránené podľa tohto článku sa nepovažuje informácia a/alebo dokument, ktorý je v dobe svojho zverejnenia verejne známy, alebo ktorý je verejne dostupný alebo sa stal verejne dostupným bez zavinenia zmluvnej strany, alebo ktorý bol zverejnený v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, záväzným nariadením alebo rozsudkom, na požiadanie súdu alebo iného, v zmysle zákona, na to oprávneného úradu.
3. Dodávateľ berie na vedomie, že je povinný dodržiavať všetky právne predpisy vzťahujúce sa k ochrane dát, ochrane osobných údajov, obchodnému tajomstvu, ako aj iné právne predpisy, ktorými je viazaný Objednávateľ.
4. Ustanovenia predchádzajúcich bodov tohto článku platia aj po uplynutí doby platnosti Zmluvy, a to až do doby, kedy sa tieto informácie stanú verejne známymi.
5. Dodávateľ vyhlasuje, že vykonáva svoju činnosť v súlade so všeobecne záväznými právnymi predpismi, platnými normami a všeobecne uznávanými zásadami poctivého obchodného styku, pri zachovaní morálnych štandardov a dodržiavaní zásad obchodnej etiky. Dodávateľ sa zaväzuje, že sa zdrží akéhokoľvek konania, ktoré by mohlo byť zo strany tretích osôb považované za nemorálne, za konanie v rozpore s dobrými mravmi a v rozpore s obchodnou etikou.

**Článok XIV**

# Záverečné ustanovenia

* + 1. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
		2. Meniť alebo dopĺňať ustanovenia tejto Zmluvy je možné len písomnými číslovanými dodatkami so súhlasom oboch zmluvných strán a v súlade s § 18 ZoVO.
		3. Právne vzťahy medzi zmluvnými stranami sa riadia podmienkami a dojednaniami upravenými v tejto Zmluve a v podmienkach vyhláseného verejného obstarávania, ako aj príslušnými ustanoveniami ObZ a ostatných všeobecne záväzných právnych predpisov platných a účinných v Slovenskej republike.
		4. Ustanovenia tejto Zmluvy, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Zmluvy; jej ďalšie ustanovenia ostávajú v platnosti. Dotknuté neplatné ustanovenia sa zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Zmluvy.
		5. Zmluva je vyhotovená v štyroch (4) originálnych vyhotoveniach, tri (3) pre Objednávateľa a jedno (1) pre Dodávateľa.
1. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.
2. Neoddeliteľnou súčasťou Zmluvy sú prílohy :

Príloha č. 1 - Opis predmetu zákazky (Totožné s časťou D „Opis predmetu zákazky“ súťažných podkladov)

Príloha č. 2 – Návrh na plnenie kritérií

Príloha č. 3 – Zoznam subdodávateľov

 Príloha č. 4 – Evidenčný list odpadu

 Príloha č. 5 – Zoznam kľúčových odborníkov

|  |  |
| --- | --- |
| V Bratislave dňa: Za objednávateľa: | V Bratislave dňa: Za dodávateľa:  |
| ........................................................................ | ....................................................................... |
| Hlavné mesto SR BratislavaIng. Tatiana Kratochvílováprvá námestníčka primátora |  |

**Príloha č. 1**

**Opis predmetu zákazky**

# Príloha č. 2

**Návrh na plnenie kritérií**

# Príloha č. 3

#  Zoznam subdodávateľov

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy:**

**komplexné arboristické ošetrenia stromov vrátane odvozu a zhodnotenia odpadu**  na Štefánikovej a Jégeho ulici

|  |  |  |  |  |  |
| --- | --- | --- | --- | --- | --- |
| Por. č.  | Subdodávateľ  | Identifikačné číslo, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, funkcia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

 ..........................................................................

 pečiatka a podpis uchádzača

 alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel je z celkovej hodnoty Zmluvy  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Zhotoviteľ*  pri uzatváraní zmluvy vyplní súvisiaci formulár -*Údaje o všetkých známych subdodávateľoch na predmet zmluvy.***

# Príloha č. 4

# Evidenčný list odpadu

**Príloha č. 5**

**Zoznam kľúčových odborníkov**